**SINTEZA**

**obiecțiilor şi propunerilor (recomandărilor) la proiectul hotărârii Guvernului privind trecerea la pierderi sau la deșeuri a bunurilor din rezervele de stat și de mobilizare (număr unic 190/MAI/2021)**

**Avizare externă I**

**(urmare demersului Cancelariei de Stat nr. 18-23-181-4297 din 10.06.2021)**

|  |  |  |
| --- | --- | --- |
| **Participantul la**  **avizare** | **Conținutul obiecției/**  **propunerii (recomandării)** | **Argumentarea**  **autorului proiectului** |
| **Ministerul Economiei și Infrastructurii**  *(Nr.04-3053 din 24.06.2021)* | Lipsă de obiecții și propuneri. |  |
| **Ministerul Apărării**  *(nr. 11/73 din 28.06.2021)* | Lipsă de obiecții și propuneri. |  |
| **Ministerul Sănătății, Muncii și Protecției Sociale**  *(nr. 08/3599 din 30.06.2021)* | Componența Comisiei mixte de conformitate privind trecerea la pierderi sau la deșeuri a bunurilor din rezervele de stat și de mobilizare, din anexa nr.1 a proiectului, se propune a fi completată cu reprezentanți ai Ministerului Sănătății, Muncii și Protecției Sociale și Agenției Naționale pentru Sănătate Publică.  În Regulamentul privind modul de trecere la pierderi sau la deșeuri a bunurilor din rezervele de stat și de mobilizare, cap.I, pct.2, la noțiunea **„perisabilitatea naturală”** se propune de reformulat în următoarea redacție:  *„perisabilitatea naturală – scăderea cantitativă care se produce ( și care se acceptă ca normală) la unele mărfuri, din cauza evaporării, uscării sau din cauza eliminării din circuit a unei părți din marfă, ca urmare a distrugerii sau degradării prin manipulare ori ca urmare a unor procese naturale de alterare”.*  La Cap.II, pct.6, sintagma „anul stocării” se substituie cu sintagma „perioada stocării”.  La Cap.III, pct.16 se propune în redacție nouă:  „16. Agenția Medicamentului și Dispozitivelor Medicale va efectua nimicirea inofensivă a medicamentelor, trecute la pierderi sau la deșeuri, conform prevederilor actelor normative.”. | **Se acceptă parțial.**  În componența Comisiei mixte de conformitate a fost inclus reprezentantul Ministerului Sănătății, iar reprezentantul Agenției Naționale de Sănătate Publică se propune a fi participant cooptat, care va fi invitat la ședințe doar atunci când vor fi puse în discuție bunuri din domeniul său de activitate.  **Nu se acceptă.**  Noțiunea de „perisabilitate naturală” din proiect este expusă prin prisma Ordinului Ministerului Finanțelor nr.60/2012 cu privire la aprobarea Regulamentului privind inventarierea, potrivit căruia ***,,Perisabilitatea naturală –*** pierderi de bunuri în limita normelor stabilite de legislaţie şi conducătorul entităţii”.    **Nu se acceptă.**  La stocarea bunurilor în rezervele de stat și de mobilizare, pe documentația de evidență se indică anul stocării (iar în cazul produselor alimentare și luna stocării) și nu perioada acesteia. Acest fapt permite stabilirea precisă a termenului de păstrare și de valabilitate a bunului.  Sintagma propusă „perioada stocării” are un caracter evaziv, pe când „anul stocării „indică o dată exactă.  **Se acceptă.**  Urmare revizuirii proiectului, punctul 16 a devenit pct. 19 din anexa nr. 3. |
| **Ministerul Agriculturii, Dezvoltării Regionale și Mediului**  *(nr. 04/1-05/2208)* | La stabilirea prevederilor care se referă la deșeuri, nu s-au luat în considerație prevederile stabilite de Legea nr.209/2016 privind deșeurile, inclusiv și pe aspectele terminologice, cerințele legate de ierarhia deșeurilor și gestionarea acestora, astfel atestăm că proiectul dat, este lipsit de prevederile cadrului european și nu confirmă respectarea abordărilor europene în domeniul reglementat, inclusiv în aspect terminologic, ceia ce, respectiv, prezintă un dezavantaj al proiectului propus.  Întrucât din rezervele de stat fac parte și produsele alimentare, propunem includerea în componența Comisiei mixte de conformitate privind trecerea la pierderi sau la deșeuri a bunurilor din rezervele de stat și de mobilizare, a reprezentanților Agenției Naționale pentru Siguranța Alimentelor și Agenției Naționale pentru Sănătate Publică.  ***La proiectul Regulamentului privind modul de trecere la pierderi sau la deșeuri a bunurilor din rezervele de stat și de mobilizare:***  La *noțiunea „trecerea la deșeuri”* din ***pct.2*** propunem substituirea textului *„cu un nivel scăzut al calității, fizic învechite sau care nu prezintă interes comercial, care nu mai pot fi utilizate direct după destinație și nu prezintă interes comercial, iar în urma dezmembrării se obțin elemente neutilizabile, care urmează a fi nimicite”* cu textul *„ , care au devenit deșeuri în sensul art.2 pct.9) din Legea nr.209/2016 privind deșeurile, și urmează a fi gestionate și, după caz, eliminate în conformitate cu prevederile acesteia legi”;*  La **pct.3,** referința la art.23 alin.(2) din Legea nr.104/2020 cu privire la rezervele de stat și de mobilizare, considerăm că, nu este suficient argumentată, dat fiind că articolul dat nu definește cazurile ce țin de „nivel scăzut al calității”, când bunurile „sunt fizic învechite” sau nu „prezintă interes comercial”;  Cu referire la Comisia de inventariere menționată în pct. 4,6,7, 8 și 10 ținem să comunicăm că, comisia respectivă, nu se regăsește în Legea nr.104/2020 cu privire la rezervele de stat și de mobilizare, întrucât sunt reflectate Comisia pentru Situații Excepționale, Comisia mixtă pentru stabilirea prețurilor și Comisia mixtă de conformitate.  În același timp atragem atenția că, conform art.30 din Legea citată, inventarierea este obligația depozitarilor responsabili.  La **pct.14** subpct.2), cuvintele „distrugere” și „distrugerii” de substituit respectiv cu cuvintele „eliminare” și „eliminării”, iar procedura necesită a fi adusă în concordanță cu prevederile Legii nr.209/2016 privind deșeurile.  **Pct.15** considerăm necesar a fi revizuit, dat fiind că, este expus neclar și incompatibil. Astfel, se propune instituirea unei alte Comisii interne pentru gestionarea de către Agenția Rezerve Materiale a bunurilor trecute la deșeuri în colaborare cu Agenția de Mediu.  Considerăm că proiectul examinat urmează a fi revizuit și concretizat, având în vedere că, Legea nr.104/2020 cu privire la rezervele de stat și de mobilizare stipulează numai Comisia pentru Situații Excepționale, Comisia mixtă pentru stabilirea prețurilor și Comisia mixtă de conformitate.  La **pct.16**, menționăm că Legea nr.209/2016 privind deșeurile nu abilitează Agenția Medicamentului și Dispozitivelor Medicale cu atribuții în domeniul gestionării deșeurilor. | **Se acceptă parțial.**  Proiectul a fost adaptat la aspectele terminologice din Legea nr.209/2016 privind deșeurile, precum și a cerințelor legate de ierarhia deșeurilor și gestionarea acestora.  În partea ce ține de abordările europene în domeniu reglementat în proiect, de menționat că, nu există acte normative la nivel european în domeniul gestionării rezervelor de stat și de mobilizare deoarece această activitate ține nemijlocit de securitatea națională a fiecărui stat, iar modalitatea de gestionarea a acestora este de regulă restricționată.  **Se acceptă parțial.**  În componența Comisiei mixte de conformitate se propun ca membri reprezentații autorităților publice centrale și de specialitate în domeniul rezervelor de stat și de mobilizare, iar reprezentanții Agenției Naționale pentru Siguranța Alimentelor și Agenției Naționale pentru Securitate Publică se propun ca participanți cooptați, care urmează să fie invitați la ședințele Comisiei mixte de conformitate în toate cazurile când se vor examina bunuri din domeniul lor de competență.  **Se acceptă.**  Urmare modificării, pct.2 are următorul cuprins: „***trecerea la deșeuri*** – scoaterea definitivă de la păstrare și din evidența contabilă a bunurilor din rezervele de stat și de mobilizare, care au devenit deșeuri în sensul art.2 pct.9) din Legea nr.209/2016 privind deșeurile, și urmează a fi gestionate și, după caz, eliminate în conformitate cu prevederile acestei legi;”.  **Se acceptă.**  Din conținutul pct. 3 a fost exclus textul „În conformitate cu art. 23 alin. (2) din Legea nr.104/2020 cu privire la rezervele de stat și de mobilizare,”. Totodată, la pct. 3 au fost clar definite cauzele în care bunurile au un nivel scăzut al calității, sunt fizic învechite sau nu prezintă interes comercial.  **Nu se acceptă.**  Comisia de inventariere este instituită prin ordinul conducătorului entității, în conformitate cu Ordinul Ministerului finanțelor nr.60/2012 cu privire la inventariere, iar conform pct. 15 din Ordinul menționat, în componența acesteia nu se includ gestionarii depozitelor supuse inventarierii şi contabilii care ţin evidenţa subdiviziunii respective.  Totodată, potrivit prevederilor lit. b) alin. (1) art. 30 din Legea nr. 104/2020, *depozitarii responsabili sunt obligați să asigure accesul necondiționat al reprezentanților autorității responsabile (ARM) la locurile de stocare a bunurilor din rezervele de stat şi de mobilizare, inclusiv în vederea efectuării inventarierii, controlului, constatărilor în interes de stat şi/sau prelevării probelor* și nicidecum să efectueze inventarierea bunurilor din rezervele de stat și de mobilizare.  **Se acceptă.**  **Se acceptă.**  Din cuprinsul pct. 15 a fost exclus textul *„prin instituirea unei comisii interne”.* Pct. 15 a devenit pct. 18.  **Se acceptă.**  Proiectul a fost revizuit prin prisma acceptării propunerilor invocate în aviz. Conform art. 23 din Legea nr. 104/2020 cu privire la rezervele de stat și de mobilizare, Comisia mixtă de conformitate este cea care are atribuția de trecere la pierderi sau la deșeuri a bunurilor din rezervele de stat și de mobilizare.  **Se acceptă.**  Pct.16 a fost reformulat, potrivit propunerii înaintate de Ministerul Sănătății, Muncii și Protecției Sociale. |
| **Ministerul Finanțelor**  *(nr. 07/4-04/226/604 din 25.06.2021)* | În Anexa nr.1 la proiectul Hotărârii Guvernului privind Componența Comisiei mixte de conformitate privind trecerea la pierderi sau la deșeuri a bunurilor din rezervele de stat și de mobilizare, se propune excluderea reprezentantului Ministerului Finanțelor, deoarece obiectul activității Comisiei nominalizate nu corespunde domeniilor de competență a Ministerului Finanțelor, care sunt stabilite în Hotărârea Guvernului nr.696/2017 cu privire la organizarea și funcționarea Ministerului Finanțelor.  În pct.7 subpct.1) din Regulamentul cu privire la activitatea Comisiei mixte de conformitate privind trecerea la pierderi sau la deșeuri a bunurilor din rezervele de stat și de mobilizare, se propune excluderea sintagmei ,,după caz”, întrucât Raportul privind propunerea de trecere la pierderi sau la deșeuri cu descrierea detaliată a cauzei identificate,  trebuie în mod obligatoriu să fie însoțit de documente confirmative (pașapoarte, instrucțiuni, acte de constatare a stării tehnice, acte ce confirmă termenul de păstrare și valabilitate şi/sau expertiza etc.).  În pct.6 din Regulamentul privind modul de trecere la pierderi sau la deșeuri a bunurilor din rezervele de stat și de mobilizare, se propune excluderea cuvântului ,,contabilă/”, întrucât potrivit Planului de conturi contabile în sistemul bugetar și Normelor metodologice privind evidența contabilă în sistemul bugetar, aprobate prin ordinul ministrului finanțelor nr.216/2015, noțiunea de valoare contabilă lipsește. | **Nu se acceptă.**  Potrivit art. 6 alin. (1) din Legea nr. 104/2020 cu privire la rezervele de stat și de mobilizare, Ministerul Finanţelor asigură finanţarea activităţilor pentru administrarea rezervelor de stat şi de mobilizare, precum şi dezvoltarea sistemului unic de rezerve, în limita alocaţiilor bugetare aprobate de legea bugetară anuală. Prin urmare, întrucât trecerea la pierderi sau la deșeuri a bunurilor din rezervele de stat și de mobilizare implică pierderi financiare în procesul administrării rezervelor de stat și de mobilizare se consideră absolut necesară prezența reprezentantului Ministerului Finanțelor, luând în calcul că bunurile din aceste rezerve sunt ale statului, iar finanțarea lor se realizează integral din bugetul de stat. Or, conform misiunii sale Ministerul Finanțelor realizează managementul finanțelor publice, analizează situațiile și problemele din domeniu finanțelor și bugetului de stat.  Totodată, prezența reprezentantului Ministerului Finanțelor în Comisia mixtă de conformitate este argumentată de faptul că urmare trecerii la pierderi sau la deșeuri a bunurilor din rezervele de stat și de mobilizare vor fi necesare alocări financiare din bugetul de stat pentru completarea acestor stocuri.  **Se acceptă.**  **Se acceptă.** |
| **Agenția Medicamentului și Dispozitivelor Medicale**  *(nr. Rg02-002804 din 21.06.2021)* | Lipsă de obiecții și propuneri. |  |
| **Agenția de Mediu**  *(nr. 08/139/2021 din 18.06.2021)* | La Anexa nr.1, la poziția „reprezentant al Agenției de Mediu” (dar și la cele 6 poziții similare), consideră relevant să se menționeze nivelul funcției acestui reprezentant, care urmează a fi delegat în cadrul Comisiei mixte de conformitate privind trecerea la pierderi sau la deșeuri a bunurilor din rezervele de stat și de mobilizare (nivelul de conducere a Agenției sau nivelul de expert în domeniul gestionării deșeurilor).  La anexa nr.3 „Regulamentul privind modul de trecere la pierderi sau la deșeuri a bunurilor din rezervele de stat și de mobilizare”, la capitolul III „Procedura de trecere la pierderi sau la deșeuri”, după punctul 12, se recomandă completarea cu un punct nou în care să fie definite separat criteriile care stau la baza luării deciziei de către Comisie de a trece bunurile la pierderi și criteriile care stau la baza luării deciziei de a trece bunurile la deșeuri. | **Se acceptă parțial.**  În componența Comisiei mixte de conformitate se propun ca membri reprezentații ARM și ai autorităților publice centrale și de specialitate în domeniul rezervelor de stat și de mobilizare (cu posibilitatea ca autoritățile să decidă nivelul persoanelor desemnate, în funcție de cunoștințele în domeniu, precum și care să dețină acces la secretul de stat), iar reprezentanții Agențiilor și a autorităților publice din subordinea MAI care sunt depozitari responsabili se propun ca participanți cooptați, care urmează să fie invitați la ședințele Comisiei mixte de conformitate în toate cazurile când se vor examina bunuri din domeniul lor de competență. Totodată, în cazul în care se va lua decizia de a atrage participanți cooptați, în demersul înaintat către autorități va fi indicat nivelul funcției reprezentantului care urmează a fi delegat în funcție de subiectele examinate. De menționat că, pentru ca lucrările Comisiei mixte de conformitate să fie efective se dorește posibilitatea ca la ședințe să fie invitați specialiști cu cunoștințe în domeniu bunurile care urmează a fi examinate și nu angajați de un anumit nivel.  **Se acceptă.**  Anexa nr. 3 din proiect a fost completată cu pct. 14 care prevede criteriile generale ce stau la baza luării deciziei de trecere la pierderi sau trecere la deșeuri a bunurilor din rezervele de stat și de mobilizare. |
| **Serviciul Informații și Securitate**  *(nr. 18/712 din 17.06.2021)* | Lipsă de obiecții și propuneri. |  |
| **Ministerul Justiției**  *(nr. 04/4785 din 30.06.2021)* | Referitor la pct.2 subpct.3) din proiectul hotărârii, precum și anexa nr.3, atragem atenția că, potrivit art.102 alin.(2) din Constituție, art.37 alin.(1) din Legea nr.136/2017 cu privire la Guvern, hotărârile Guvernului se adoptă pentru organizarea executării legilor. Astfel, menționăm că, potrivit art.23 alin.(1) din Legea nr.104/2020 cu privire la rezervele de stat și de mobilizare Guvernul aprobă doar componența și regulamentul de activitate ale Comisiei mixte de conformitate, nu și Regulamentul privind modul de trecere la pierderi sau la deșeuri a bunurilor din rezervele de stat și de mobilizare. Respectiv, recomandăm ca prevederile din anexa nr.3 care țin de activitatea Comisiei mixte de conformitate să fie incluse în Regulamentul cu privire la activitatea Comisiei mixte de conformitate privind trecerea la pierderi sau la deșeuri a bunurilor din rezervele de stat și de mobilizare, iar restul prevederilor se vor exclude.  La anexa nr.2:  În pct.4 nu este necesară precizarea că activitatea în calitate de membru al Comisiei mixte de conformitate nu se remunerează, motiv pentru care propunem a fi exclus punctul dat. Or, în caz contrar, se poate interpreta că, în situația în care nu s-a specificat că, activitatea în cadrul Comisiei nu este remunerată, de fapt se are în vedere că membrii beneficiază de aceasta din urmă.  La pct.7 subpct.1) relevăm necesitatea redactării textului prin excluderea exemplificărilor, or textul actului normativ prin definiție trebuie să cuprindă norme cu caracter obligatoriu, care corespund condiției preciziei și clarității. De asemenea, se va exclude acronimul „etc.”, deoarece semnificația acestuia este periculoasă sub aspect de interpretare extensivă. Obiecție variabilă pe tot parcursul proiectului. | **Se acceptă parțial.**  Prevederile ce țin de activitatea Comisiei (pct.11 și 12) din Regulamentul privind modul de trecere la pierderi sau la deșeuri a bunurilor din rezervele de stat și de mobilizare (Anexa nr.3), au fost incluse în Regulamentul de activitate a acesteia.  În partea ce ține de reglementarea modului de trecere la pierderi sau la deșeuri a bunurilor din rezervele de stat și de mobilizare (Anexa nr.3), menționăm faptul că, unul dintre obiectivele de bază ale proiectului este de a stabili în mod transparent acest proces, deoarece, în premieră, conform Legii nr.104/2020 cu privire la rezervele de stat și de mobilizare, bunurile din rezervele de stat și de mobilizare, pot fi trecute la pierderi sau la deșeuri, în baza Hotărârii de Guvern aprobată în acest sens.  Rezervele de stat și de mobilizare au fost create în perioada postsovietică, iar actualmente în stocuri se regăsesc bunuri materiale produse în anii 60-70 ai secolului XX, care, conform standardelor, sunt fizic învechite, nu pot fi utilizate din cauza nivelului scăzut al calității, dar și nu prezintă interes comercial.  Agenția Rezerve Materiale depune un efort considerabil în comercializarea acestor bunuri, dar această operațiune nu se realizează din considerentele că bunurile cad sub incidența criteriilor menționate supra.  Potrivit proiectului, constatarea bunurilor care au un nivel scăzut al calității, sunt fizic învechite sau nu prezintă interes comercial se va realiza de către depozitarul responsabil sau Comisia de inventariere a Agenției Rezerve Materiale, care va întocmi Raportul privind propunerea de trecere la pierderi sau la deșeuri, cu descrierea detaliată a cauzei identificate, însoțit de documente confirmative (pașapoarte, instrucțiuni, acte de constatare a stării tehnice, acte ce confirmă termenul de păstrare și valabilitate şi/sau expertiza etc.), precum și alte informații, cu prezentarea acestora Comisiei mixte de conformitate.  Drept rezultat, trecerea la pierderi sau la deșeuri a acestor bunuri va permite împrospătarea stocurilor și acumularea în rezervele de stat și de mobilizare a unor bunuri corespunzătoare cerințelor actuale și circumstanțelor societății contemporane.  Reieșind din acest considerent, precum și din faptul că Agenția Rezerve Materiale, în calitate de autoritate responsabilă de administrarea rezervelor de stat și de mobilizare, nu a avut dreptul de a trece la pierderi sau la deșeuri aceste categorii de bunuri, considerăm necesar ca acest mecanism să fie reglementat la nivel de act normativ, prin prisma informării în mod deschis a societății despre procedura aplicată.  Totodată, acest aspect, este argumentat și prin faptul că conform art. 3 alin. (1) din Legea nr. 104/2020, Guvernul stabilește modul și decide crearea, administrarea, controlul și eliberarea rezervelor de stat și de mobilizare, prin urmare este în drept să decidă ,,soarta bunurilor din rezervele de stat și de mobilizare” când aceste devin inutilizabile. Mai mult, temei în acest sens este art. 3 alin. (1) lit. e) din Legea menționată, potrivit căruia Guvernul aprobă şi alte acte normative în domeniul rezervelor de stat şi de mobilizare în scopul implementării prevederilor prezentei legi, proiectul fiind completat în clauza de adoptare cu trimiterea la norma respectivă.  **Se acceptă.**  Punctul 4 fost exclus  Numerotarea punctelor a fost modificată.  **Se acceptă.**  Proiectul a fost revizuit prin prisma acceptării propunerilor invocate în aviz. |
| **Agenția Națională pentru Siguranța Alimentelor**  *(nr.01-6/1810 din 09.07.2021)* | Lipsă de obiecții și propuneri. |  |
| **Agenția Națională pentru Sănătate Publică** *(nr. 01-13/2-3460 din 06.07.2021)* | Lipsă de obiecții și propuneri. |  |

**Avizare externă II**

**(urmare solicitării MAI nr. 45/5288 din 29.12.2021)**

|  |  |  |
| --- | --- | --- |
| **Participantul la avizare** | **Conținutul obiecției/propunerii (recomandării)** | **Argumentarea autorului proiectului** |
| **Ministerul Apărării**  *Nr.11/16 din 06.01.2022* | Lipsă de obiecții și propuneri. |  |
| **Ministerul Economiei**  *Nr.03-3 din 03.01.2022* | Lipsă de obiecții și propuneri. |  |
| **Agenția Națională pentru Sănătate Publică**  *Nr.01-13/2-43 din 05.01.2022* | Lipsă de obiecții și propuneri. |  |
| **Serviciul de Informații și Securitate**  *Nr.18/15 din 04.01.2022* | Lipsă de obiecții și propuneri. |  |
| **Agenția Medicamentului și Dispozitivelor Medicale**  *Nr. Rg 02-001284 din 17.03.2022* | Lipsă de obiecții și propuneri. |  |
| **Agenția de Mediu**  *(08/275/2022 din 21.03.2022)* | Lipsă de obiecții și propuneri. |  |
| **Ministerul Mediului**  *Nr.07-07/28 din 06.01.2022* | La pct. 17, subpct. 2), cap. III din Anexa nr. 3 sintagma „specializate” se va substitui cu sintagma „autorizate”, în conformitate cu prevederile Legii nr. 209/2016 privind deșeurilor. | **Se acceptă.** |
| **Ministerul Agriculturii și Industriei Alimentare**  *Nr.14-03/29 din 06.01.2022* | Punctul 11 din proiectul Regulamentului privind modul de trecere la pierderi sau la deșeuri a bunurilor din rezervele de stat și de mobilizare, în care este prevăzut că raportul privind propunerea de trecere la pierderi sau la deșeuri se examinează inițial de către directorul Agenției Rezerve Materiale și după aprobare se prezintă spre examinare Comisiei mixte nu corelează cu articolul 23 alin. (1) din Legea nr.104/2020 în care este statuat că, decizia privind trecerea la pierderi sau la deșeuri a bunurilor din rezervele de stat și de mobilizare se ia de către Comisia mixtă de conformitate. Or, aprobarea Raportului prezumă luarea unei decizii în privința acestuia de către directorul Agenției, ceea ce contravine normei legale prenotate, deoarece decizia pe marginea Raportului constituie o prerogativă exclusivă a Comisiei, iar prezentarea lui spre examinare urmează să aibă loc indiferent de opțiunea decizională a directorului. Prin urmare, această prevedere din Regulamentul în cauză se va exclude.  Potrivit art.35 din Legea 100/2017 cu privire la actele normative, expertiza anticorupție este obligatorie pentru toate proiectele actelor normative. Astfel, proiectul urmează a fi remis Centrului Național Anticorupție în vederea supunerii lui expertizei anticorupție.  Dorim să vă mai atragem atenția că, norma legală la care se face trimitere în clauza de adoptare a proiectului de hotărâre, în special art. 23 alin. (1) din Legea nr. 104/2020, prevede că Guvernul aprobă doar componența și regulamentul de activitate ale Comisiei mixte. În acest sens, propunem autorului comasarea anexelor nr. 2 și nr. 3 la proiectul hotărârii înserând, astfel, în Regulamentul cu privire la activitatea Comisiei mixte de conformitate norme ce reglementează modalitatea de trecere la pierderi sau la deșeuri a bunurilor din rezervele de stat și de mobilizare. | **Se acceptă parțial.**  Prevederea de la pct. 11 din proiectul Regulamentului privind modul de trecere la pierderi sau la deșeuri a bunurilor din rezervele de stat și de mobilizare a fost reformulată prin excluderea aprobării Raportului de către directorul ARM. Astfel, Raportul se va transmite ARM urmând fi înregistrat și înaintat către Comisia mixtă de conformitate.  **Se acceptă.**  Proiectul urmează a fi remis pentru efectuarea expertizei anticorupție urmare definitivării acestuia.  **Nu se acceptă.**  Considerăm necesar delimitarea Regulamentului cu privire la activitatea Comisiei mixte de conformitate și Regulamentul privind modul de trecere la pierderi sau la deșeuri a bunurilor din rezervele de stat și de mobilizare întrucât obiectul de reglementare diferă și conform practicii legislativă acestea se aprobă în anexe diferite (ex. Hotărârea Guvernului nr. 5/2021).  Deși art. 23 alin. (1) din Legea nr. 104/2020, prevede că Guvernul aprobă doar Componenţa şi regulamentul de activitate ale Comisiei mixte de conformitate, potrivit art. 3 alin. (1) din Legea menționată, Guvernul stabilește modul și decide crearea, administrarea, controlul și eliberarea rezervelor de stat și de mobilizare, prin urmare este în drept să decidă ,,soarta bunurilor din rezervele de stat și de mobilizare” când aceste devin inutilizabile. Mai mult, temei în acest sens este art. 3 alin. (1) lit. e), potrivit căruia *Guvernul aprobă şi alte acte normative în domeniul rezervelor de stat şi de mobilizare în scopul implementării prevederilor prezentei legi*.  În partea ce ține de reglementarea modului de trecere la pierderi sau la deșeuri a bunurilor din rezervele de stat și de mobilizare (Anexa nr. 3), menționăm faptul că, unul dintre obiectivele de bază ale proiectului este de a stabili în mod transparent acest proces, deoarece, conform Legii nr.104/2020, bunurile din rezervele de stat și de mobilizare pot fi trecute la pierderi sau la deșeuri în baza Hotărârii de Guvern aprobată în acest sens.  Drept rezultat, trecerea la pierderi sau la deșeuri a acestor bunuri va permite împrospătarea stocurilor și acumularea în rezervele de stat și de mobilizare a unor bunuri corespunzătoare cerințelor actuale și necesităților reale ale societății.  Reieșind din acest considerent, precum și din faptul că Agenția Rezerve Materiale, în calitate de autoritate responsabilă de administrarea rezervelor de stat și de mobilizare, nu a avut dreptul de a trece la pierderi sau la deșeuri aceste categorii de bunuri, considerăm necesar ca acest mecanism să fie reglementat la nivel de act normativ, prin prisma informării în mod deschis a societății despre procedura aplicată. |
| **Ministerul Finanțelor**  *Nr.07/4-04/16 din 14.01.2022* | În Anexa nr.1 la proiectul hotărârii Guvernului privind *Componența Comisiei mixte de conformitate privind trecerea la pierderi sau la deșeuri a bunurilor din rezervele de stat și de mobilizare,* reiterăm poziția expusă prin avizul Ministerului Finanțelor nr. 07/4-04/226/604 din 25 iunie 2021, prin care se propune excluderea reprezentantului Ministerului Finanțelor.  În acest context, menționăm că argumentele din sinteza de propuneri și obiecții vizavi de prevederile art.6 alin. (1) din Legea nr.104/2020 cu privire la rezervele de stat și de mobilizare sunt irelevante, deoarece Ministerul Finanțelor în virtutea atribuțiilor funcționale, asigură și realizează politica bugetar-fiscală precum și coordonarea procesului bugetar în conformitate cu actele normative în vigoare (Legea finanțelor publice și responsabilității bugetar-fiscale nr.181/2014, Hotărârea Guvernului nr.696/2017 cu privire la organizarea și funcționarea Ministerului Finanțelor).  Mai mult ca atât, obligativitatea prezenței reprezentantului Ministerului Finanțelor în componența Comisiei nominalizate este neîntemeiată, deoarece chiar și în eventualitatea în care deciziile Comisiei pot implica cheltuieli financiare și în consecință necesitatea alocării mijloacelor financiare suplimentare pentru completarea stocurilor rezervelor de stat și de mobilizare, comunicăm că în cadrul procesului de elaborare/modificare a legii bugetare anuale, solicitările privind alocarea mijloacelor financiare suplimentare din bugetul de stat pot fi prezentate în regim obișnuit de lucru, ținând cont de rigorile existente (prezentarea solicitărilor însoțite de costuri argumentate prin calcule).  Prin urmare, în Anexa nr.3 la proiectul hotărârii Guvernului privind *Regulamentul privind* ***modul de trecere*** *la pierderi sau la deșeuri a bunurilor din rezervele de stat și de mobilizare,* la punctul 23 textul ,,Agenția Rezerve Materiale prezintă propuneri privind alocarea suplimentară a mijloacelor financiare necesare”, se propune de substituit cu textul ,,prevăzute Agenției Rezerve Materiale, se vor înainta propuneri conform modului stabilit la etapa elaborării/modificării legii bugetului de stat”. | **Nu se acceptă.**  Întrucât trecerea la pierderi sau la deșeuri a bunurilor din rezervele de stat și de mobilizare implică pierderi financiare în procesul administrării rezervelor de stat și de mobilizare, se consideră necesară prezența reprezentantului Ministerului Finanțelor în Comisia mixtă de conformitate luând în calcul că bunurile din aceste rezerve sunt ale statului, iar finanțarea lor se realizează integral din bugetul de stat.  **Se acceptă.** |
| **Ministerul Sănătății**  *Nr.14/222 din 24.01.2022* | MS reiterează propunerea formulării precedente: „***perisabilitatea naturală*** – scăderea cantitativă care se produce (și care se acceptă ca normală) la unele mărfuri, din cauza evaporării, uscării sau din cauza eliminării din circuit a unei părți din marfă, ca urmare a distrugerii sau degradării prin manipulare ori ca urmare a unor procese naturale de alterare”. (Or, formularea ,,*Perisabilitatea naturală – pierderi de bunuri în limita normelor stabilite de legislaţie şi conducătorul entităţii*”, presupune stabilirea și aprobarea normelor de pierderi de bunuri de către conducerea entității?)  La pct. 3, subpct. 3) „nu prezintă interes comercial – care nu corespunde cerințelor timpului și nu prezintă interes comercial/social sau nu mai este necesar populației.”, dat fiind faptul că bunurile nu sunt destinate comercializării, se propune de reformulat în următoarea redacție: „nu prezintă interes social – care nu corespunde cerințelor timpului și/sau nu mai este necesar populației.” | **Se acceptă.**  **Se acceptă parțial.**  În conformitate cu art. 23 alin. (2) din Legea nr. 104/2020 cu privire la rezervele de stat și de mobilizare, *autoritatea responsabilă are dreptul, cu acordul Guvernului, să treacă, în baza deciziei Comisiei mixte de conformitate, la pierderi sau la deşeuri bunurile din rezervele de stat şi de mobilizare* ***cu un nivel scăzut al calităţii****,* ***fizic învechite*** *sau* ***care nu prezintă interes comercial****.* Cauza respectivă este prevăzută în lege ca ,,*nu prezintă interes comercial*” și nu poate fi substituit cu cuvintele ,,*nu prezintă interes social*”. Definirea acestei cauze propusă în aviz se acceptă. |
| **Agenția Națională pentru Siguranța Alimentelor**  *(01-6/852 din 21.03.2022)* | În limita competențelor funcționale comunică că este oportun ca prevederile proiectului de Lege, indiferent în ce opțiuni și de ce autoritate va fi promovat să includă ca unul din obiective, impedimentul plasării pe piață pentru consumul uman al produselor alimentare rebutate și trecute la pierderi. Prelucrarea industrială a acestor produse alimentare, care vor fi scoase din rezervele satului poate avea loc numai în contextul unei reevaluări privind siguranța acestora (inofensivitatea, calitatea). | **Nu se acceptă.**  Instrucțiunile privind bunurile din rezervele de stat (inclusiv produsele alimentare) prevăd împrospătarea acestora până la expirarea termenului de valabilitate. Respectiv, obiectivul ARM constă în menținerea în stocuri a unor bunuri din categoria celor alimentare în limitele acestui termen, acestea neajungând a fi propuse la pierderi sau la deșeuri.  În conformitate cu art. 22 alin. (2) din Legea nr. 104/2020 cu privire la rezervele de stat și de mobilizare, în cazul în care eliberarea bunurilor din rezervele de stat şi de mobilizare nu se poate realiza, din cauza conjuncturii de piaţă, într-un termen de 3 luni, ARM va solicita Comisiei mixte examinarea stabilirii unor preţuri reduse în raport cu cele de evidenţă şi cele libere de piaţă.  Prin urmare, ARM poate să aplice preţuri reduse la eliberarea bunurilor din rezervele de stat (inclusiv alimentare) până la expirarea acestora, pentru a nu admite expirarea termenului de valabilitate. Respectiv, astfel de bunuri nu ajung să fie trecute la pierderi sau la deșeuri, iar reevaluări privind siguranța acestora se realizează în perioada de administrare.  Dacă totuși să admitem situații de trecere la pierderi sau la deșeuri a produselor alimentare din rezervele de stat, acestea nu mai pot fi plasate pe piață pentru consumul uman, ci doar pentru consumul tehnic sau nimicite. |
| **Ministerul Justiției**  *Nr.04/447 din 17.01.2022* | Potrivit pct. 2 sbp. 1) prin Anexa nr. 1 se aprobă Componența Comisiei mixte de conformitate pentru trecerea la pierderi sau la deșeuri a bunurilor din rezervele de stat și de mobilizare. Respectiv, referitor la participanții cooptați menționăm că potrivit pct. 9 sbp. 2) din Regulamentul cu privire la activitatea Comisiei mixte de conformitate pentru trecerea la pierderi sau la deșeuri a bunurilor din rezervele de stat și de mobilizare, președintele Comisiei mixte de conformitate decide care din participanții cooptați urmează să fie invitați la ședința Comisiei mixte de conformitate. În conformitate cu prevederile pct. 20 din regulamentul menționat, participanții cooptați nu dețin dreptul de vot și participă la ședințele Comisiei mixte de conformitate în cazurile în care sunt examinate bunuri aferente domeniului în care activează sau în cazul în care dețin calitatea de depozitari responsabili a bunurilor respective. Astfel, participanții cooptați nu sunt membri ai Comisiei mixte de conformitate pentru trecerea la pierderi sau la deșeuri a bunurilor din rezervele de stat și de mobilizare și urmează a fi excluși din Anexa nr. 1. Prevederile privind cine pot fi participanți cooptați urmează a fi incluse în Anexa nr. 2. De asemenea, referitor la observator, din prevederile Anexei nr. 2 nu este clar, dacă acesta urmează a fi prezent la toate ședințele Comisiei mixte de conformitate pentru trecerea la pierderi sau la deșeuri a bunurilor din rezervele de stat și de mobilizare sau urmează a fi invitat în funcție de caz.  La Anexa nr. 2:  La pct. 16 cuvântul „calendaristice” se va exclude ca fiind inutil, reprezentând regula generală de calculare a termenului. În actele normative se specifică tipul zilelor doar în cazul în care termenul în care urmează a fi îndeplinite anumite acțiuni se referă la anumite zile concrete (de exemplu: lucrătoare).  La pct. 28 cuvintele „Agenției Rezerve Materiale” se vor substitui cu abrevierea „ARM” în conformitate cu pct. 3 din proiectul Regulamentului.  La pct. 34 se vor exclude cuvintele „după caz”, or, legislaţia trebuie să fie respectată mereu și nu după caz (observație valabilă și pentru cazuri similare din Anexa nr. 3).  La Anexa nr. 3:  În textul anexei se va uniformiza referința la Agenția Rezerve Materiale. Astfel, fie se va utiliza denumirea desfășurată, fie abrevierea ARM. În cazul utilizării abrevierii se va ține cont că, potrivit art. 54 alin. (1) lit. i) din Legea nr. 100/2017 cu privire la actele normative, exprimarea prin abrevieri a unor denumiri sau termeni se poate face numai după explicarea acestora în text, la prima folosire.  La pct. 10 se va ține cont că, potrivit pct. 11 sbp. 12) din Regulamentul privind organizarea şi funcţionarea Agenţiei Rezerve Materiale, aprobat prin Hotărârea Guvernului nr. 946/2018, directorul Agenţiei emite, în limitele competenţei, ordine, dispoziţii, instrucţiuni, norme metodologice, precum şi alte acte normative, conform legislaţiei. Astfel, prevederile pct. 10 se vor revizui în sensul în care raportul se completează conform modelului aprobat prin actul directorului Agenției Rezerve Materiale. | **Se acceptă.**  **Se acceptă.**  **Se acceptă.**  **Se acceptă.**  **Se acceptă.**  **Se acceptă.** |

**SINTEZA**

**urmare ședinței interministeriale din data de 21.04.2022**

**la care au participat autorii avizelor Ministerului Finanțelor (nr. 07/4-04/16 din 14.01.2022)**

**și Agenției Naționale pentru Siguranța Alimentelor (nr. 01-6/852 din 21.03.2022)**

**pentru a ajunge la un consens în privința obiecțiilor și propunerilor neacceptate sau acceptate parțial**

|  |  |  |
| --- | --- | --- |
| **Participantul la avizare (expertizare)/consultare publică** | **Conţinutul obiecţiei/**  **propunerii (recomandării)** | **Argumentarea**  **autorului proiectului** |
| **Ministerul Agriculturii și Industriei Alimentare**  *Nr.14-03/1234* | În contextul soluționării divergenților pe marginea proiectului și ținând cont de argumentele expuse în sinteză la avizul Ministerului Agriculturii și Industriei Alimentare nr. 14-03/29 din 06.01.2022, vă comunicăm lipsa de obiecții de ordin conceptual. |  |
| **Ministerul Finanțelor**  *Nr.07/4-04/16 din 14.01.2022* | În Anexa nr.1 la proiectul hotărârii Guvernului privind *Componența Comisiei mixte de conformitate privind trecerea la pierderi sau la deșeuri a bunurilor din rezervele de stat și de mobilizare,* reiterăm poziția expusă prin avizul Ministerului Finanțelor nr. 07/4-04/226/604 din 25 iunie 2021, prin care se propune excluderea reprezentantului Ministerului Finanțelor.  În acest context, menționăm că argumentele din sinteza de propuneri și obiecții vizavi de prevederile art.6 alin. (1) din Legea nr.104/2020 cu privire la rezervele de stat și de mobilizare sunt irelevante, deoarece Ministerul Finanțelor în virtutea atribuțiilor funcționale, asigură și realizează politica bugetar-fiscală precum și coordonarea procesului bugetar în conformitate cu actele normative în vigoare (Legea finanțelor publice și responsabilității bugetar-fiscale nr.181/2014, Hotărârea Guvernului nr.696/2017 cu privire la organizarea și funcționarea Ministerului Finanțelor).  Mai mult ca atât, obligativitatea prezenței reprezentantului Ministerului Finanțelor în componența Comisiei nominalizate este neîntemeiată, deoarece chiar și în eventualitatea în care deciziile Comisiei pot implica cheltuieli financiare și în consecință necesitatea alocării mijloacelor financiare suplimentare pentru completarea stocurilor rezervelor de stat și de mobilizare, comunicăm că în cadrul procesului de elaborare/modificare a legii bugetare anuale, solicitările privind alocarea mijloacelor financiare suplimentare din bugetul de stat pot fi prezentate în regim obișnuit de lucru, ținând cont de rigorile existente (prezentarea solicitărilor însoțite de costuri argumentate prin calcule). | **Nu se acceptă.**  Întrucât trecerea la pierderi sau la deșeuri a bunurilor din rezervele de stat și de mobilizare implică pierderi financiare în procesul administrării rezervelor de stat și de mobilizare, se consideră necesară prezența reprezentantului Ministerului Finanțelor în Comisia mixtă de conformitate luând în calcul că bunurile din aceste rezerve sunt ale statului, iar finanțarea lor se realizează integral din bugetul de stat.  În urma ședinței interministeriale din data de 21.04.2022, reprezentanții Ministerului Finanțelor susțin poziția prezentată anterior și refuză delegarea unei persoane în cadrul Comisia mixtă de conformitate. Motivarea constă în atribuția ministerului de a aloca sursele financiare, nu și de a verifica utilizarea conformă a acestora. |
| **Agenția Națională pentru Siguranța Alimentelor**  *(01-6/852 din 21.03.2022)* | În limita competențelor funcționale comunică că este oportun ca prevederile proiectului de Lege, indiferent în ce opțiuni și de ce autoritate va fi promovat să includă ca unul din obiective, impedimentul plasării pe piață pentru consumul uman al produselor alimentare rebutate și trecute la pierderi. Prelucrarea industrială a acestor produse alimentare, care vor fi scoase din rezervele satului poate avea loc numai în contextul unei reevaluări privind siguranța acestora (inofensivitatea, calitatea). | În cadrul ședinței interministeriale din data de 21.04.2022, reprezentanții ARM au explicat că Regulamentul cu privire la rezervele materiale de stat și instrucțiunile utilizate de către Agenție prevăd că termenul de păstrare al bunurilor din rezervele de stat, inclusiv a celor alimentare, în dependență de condițiile de păstrare, pot fi împrospătate cu o 1/3 mai devreme sau mai târziu din termenul stabilit. În ambele cazuri procedurile sunt însoțite de expertize și certificări. Iar în ce privește produsele alimentare, una din atribuțiile de bază a ARM este evitarea diminuării calității acestora și asigurarea împrospătării în termen.  Totodată, nu a fost atestat nici un caz de rebutare a produselor alimentare din rezervele de stat. Cerințele înaintate față de acestea sunt strict respectate de către autoritatea responsabilă.  În cazul în care bunurile din categoria produselor alimentare sunt împrospătate în limita termenului de valabilitate, Agenția consultă autoritățile corespunzătoare, inclusiv ANSA.  La argumentările prezentate, reprezentantul ANSA a specificat că, în cazul în care cerințele de certificare și expertizare a bunurilor din categoria produselor alimentare se regăsesc în actele normative de care se conduce ARM în activitatea sa de gestionare a rezervelor de stat și de mobilizare, proiectul se acceptă în redacția prezentată spre avizare. |

**SINTEZA**

**urmare expertizei anticorupție Nr. EHG22/7952 din 16.05.2022**

|  |  |  |
| --- | --- | --- |
| **Participantul la expertizare** | **Conţinutul obiecţiei/**  **propunerii (recomandării)** | **Argumentarea**  **autorului proiectului** |
| **Centrul Național Anticorupție**  *(06/2-2829 din 16.05.2022)* | Proiectul supus expertizei anticorupție și nota informativă aferentă acestuia nu au fost plasate pentru consultare publică pe pagina web oficială a Ministerului Afacerilor Interne și nici pe portalul particip.gov.md, astfel nefiind asigurat accesul părților interesate la proiectul prenotat.  Suplimentar, se remarcă că autorul proiectului nu a asigurat nici informarea publicului referitor la  iniţierea elaborării prezentului proiect de decizie, condiţie prevăzută de art.9 a Legii nr.239/2008 *„(1) După iniţierea procesului de elaborare a deciziei, autoritatea publică va plasa, în termen de cel mult 15 zile lucrătoare, anunţul respectiv pe pagina web oficială [...]".* În consecință, în procesul depromovare a proiectului nu au fost respectate rigorile de asigurare a transparenței decizionalestatuate în Legea nr.239/2008 privind transparența în procesul decizional, iar părţile interesate nu auavut acces la proiectul în cauză, pentru a-şi exprima opiniile, comentariile şi recomandările asupraacestuia.  **Obiecție generală asupra proiectului de hotărâre**  **Obiecții:**  În proiect se atestă lipsa indicării răspunderii juridice pentru încălcarea prevederilor normative propuse.  Necesitatea unei reglementări ample în ce priveşte răspunderea aferentă activității membrilor Comisiilor respective derivă din principiul precizie şi consecvenţei textului normativ.  Astfel, potrivit art.3 din Legea nr.100/2017 cu privire la a actele normative, la elaborarea unui act normativ trebuie să se respecte principiile: oportunității, coerenţei, consecutivității, stabilității şi predictibilității normelor juridice.  În acest sens, Curtea Constituţională menţionează că: „dreptul fiecărui om de a-şi cunoaşte drepturile şi îndatoririle sale", consacrat în art.23 alin.(2) din Constituţie, implică adoptarea de către legiuitor a unor legi accesibile, previzibile şi clare.  Prin Hotărârea nr.26 din 23.11.2010, Curtea a statuat că *„Pentru a corespunde celor trei criterii de calitate - accesibilitate, previzibilitate şi claritate - norma de drept trebuie să fie formulată cu suficientă precizie, astfel încât să permită persoanei să decidă asupra conduitei sale şi să prevadă, în mod rezonabil, în funcţie de circumstanţele cauzei, consecinţele acestei conduite. În caz contrar, cu toate că legea conţine o normă de drept care aparent descrie conduita persoanei în situaţia dată, persoana poate pretinde că nu-şi cunoaşte drepturile şi obligaţiile. Într-o astfel de interpretare, norma ce nu corespunde criteriilor clarităţii este contrară art.23 din Constituţie [...]."*  Necesitatea includerii în textul proiectului a răspunderii membrilor Comisiei mixte de conformitate și a Comisiei de inventariere a Agenției Rezerve Materiale derivă şi din necesitatea stabilirii unor responsabilităţi fără echivoc pentru atribuţiile acordate de prezentul proiect. Lipsa răspunderii juridice este un factor ce  poate genera riscuri de fraudă și corupție (depășirea atribuțiilor de serviciu, abuz de serviciu, favorizări, dare/luare de mită, delapidarea patrimoniului, nedeclararea conflictului de interese) la determinare bunurilor din rezervele de stat și de mobilizare în privința cărora se va dispune trecerea la pierderi sau la deșeuri, iar lipsa aplicării sancțiunilor poate avea drept consecință perpetuarea încălcărilor în domeniu și prejudicierea interesului public. Însăși răspunderea juridică pentru încălcarea prevederilor constituie un element prioritar în disciplinarea subiecților responsabili de aplicarea normelor. Prin urmare, omisiunea prevederii responsabilității clare pentru încălcarea prevederilor propuse poate determina interpretarea favorabilă a prevederilor normative și respectiv, aplicarea sancțiunii în dependență de interesul urmărit.  **Recomandări:**  Se recomandă prevederea expresă a răspunderii juridice a membrilor Comisiei mixte de conformitate și a Comisiei de inventariere a Agenției Rezerve Materiale.  Astfel, se propunem completarea proiectului cu următoarea prevedere: *„Pentru nerespectarea prevederilor prezentelor Regulamente, persoanele responsabile poartă răspundere disciplinară, civilă, contravenţională sau penală, în cazul în care faptele săvârşite întrunesc elementele unei infracţiuni.”*  **Anexa nr.1, Anexa nr.2 pct.20 din proiectul de hotărâre -**  Observator:  reprezentant al Centrului Național Anticorupție  20. Reprezentantul care are calitate de observator participă la toate ședințele Comisiei mixte de conformitate.  **Obiecții:**  Potrivit proiectului, se inițiază includerea unui reprezentant al Centrului Național Anticorupție în calitatea de observator în componența Comisiei mixte de conformitate pentru trecerea la pierderi sau la deșeuri a bunurilor din rezervele de stat și de mobilizare.  Potrivit art. 1 alin.(1) al Legii nr.1104/2002 cu privire la Centrul Național Anticorupție, Centrul este un organ specializat în prevenirea şi combaterea corupţiei, a actelor conexe corupţiei şi a faptelor de comportament corecțional, iar potrivit alin.(4) din același articol, Centrul este independent în activitatea sa şi se supune doar legii. Centrul dispune de independenţă organizaţională, funcţională şi operaţională în condiţiile stabilite de lege.  La fel, art. 4 din legea sus-menționată reglementează atribuțiile CNA, printre care nu se regăsesc participarea reprezentatului CNA în calitate de observator în careva Comisii create de stat. Tot aici se subliniază că atribuţiile Centrului sunt exhaustive şi nu pot fi modificate sau completate decât prin lege.  Astfel, reglementările propuse nu au fundamentare legală, astfel încât reprezentantul din partea CNA poate acționa doar în baza legii, iar Legea nu prevede atribuții respective în sensul propus de proiect.  Mai mult decât atât, simpla specificare a faptului că reprezentanții Centrului participă la toate ședințele Comisiei mixte de conformitate, fără a reglementa în mod detaliat rolul calității de observator al reprezentantului Centrului în cadrul Comisiei mixte de conformitate, lipsește norma de elementele accesibilității și previzibilității, în conformitate cu art.23 din Constituția Republicii Moldova.  Astfel, se reține o disonanță a normelor propuse cu dispozițiile ce stabilesc competențele atribuite prin lege, fapt din care rezultă o neconcordanță de a prevedea norme ce stabilesc anumite competențe în favoarea Centrului, printr-un act subordonat legii. Or, includerea Centrului în componența Comisiei mixte de conformitate în calitate de observator ar excede din competențele stabilite prin lege și ar constitui, în acest sens, un abuz inadmisibil din punct de vedere legal.  **Anexa nr.2 pct.9 subpct.7), pct.11 subpct.6) din proiectul de hotărâre -**  9. Președintele Comisiei mixte de conformitate exercită următoarele atribuţii: [...];  7) exercită alte atribuţii necesare desfășurării activității Comisiei de conformitate.  11. Secretarul Comisiei mixte de conformitate nu deține dreptul de vot și îndeplinește  următoarele atribuții: [...];  6) exercită și alte atribuții necesare activității Comisiei mixte de conformitate.  **Obiecții:**  Normele propuse stabilesc atribuțiile ce intră în sfera de activitate a președintelui Comisiei mixte de conformitate și a secretarului Comisiei mixte de conformitate, cu prevederea exercitării și a unor *alte* *atribuții necesare desfășurării activității* președintelui și a secretarului Comisiei mixte de conformitate, fapt din care nu se poate deduce, în mod distinct, în temeiul căror atribuții își vor exercita atribuțiile subiecții incidenți exercitării activității din domeniu, ceea ce indică asupra stabilirii echivoce și parțiale a atribuțiilor necesar a fi reglementate pentru desfășurarea activității președintelui și secretarului Comisiei mixte de conformitate. Or, potrivit art.54 alin.(1) lit.a) din Legea nr.100/2017 cu privire la actele normative, pentru a se exclude orice echivoc, conţinutul proiectului se expune într-un limbaj simplu, clar şi concis.  Pericolul coruptibilității implementării proiectului în redacția propusă, constă în crearea unor condiții  propice exercitării unor atribuții improprii de către președintele și secretarul Comisiei mixte de conformitate, fapt ce va putea duce la exercitarea defectuoasă a atribuțiilor președintelui și secretarului Comisiei mixte de conformitate.  La rândul său, reglementarea defectuoasă a normelor ce țin să stabilească atribuțiile președintelui și secretarului Comisiei mixte de conformitate riscă manifestarea unui comportament corupțional din partea acestora, care se va solda cu repercursiuni negative, de natură să se extindă asupra mecanismului de trecere la pierderi sau la deșeuri a bunurilor din rezervele de stat și de mobilizare, ceea ce contravină interesului public. Aceasta deoarece președintele și secretarul Comisiei mixte de conformitate se vor vedea exagerat de împuterniciți de a nu își exercita conștiincios atribuțiile, invocând lipsa reglementărilor legale pentru a exercita anumite atribuții, iar în procesul de exercitare a dreptului discreționar al acestora, se va permite desfășurarea unei activități administrative arbitrare.  Formulele generale și abstracte pot afecta funcționalitatea legii, aplicarea ei corectă și sistemică, ceea ce ar denatura principiul calității legii (art.23 din Constituția Republicii Moldova). Astfel, este necesar a se evita, pe cât este posibil, insecuritatea juridică și incertitudinea pentru subiectele de drept în sarcina cărora se stabilește exercitarea anumitor atribuții.  **Recomandări:**  Reglementarea expresă a tuturor atribuțiilor stabilite în sfera de activitate a președintelui Comisiei mixte de conformitate și a secretarului Comisiei mixte de conformitate.  **Anexa nr.2 pct.27 din proiectul de hotărâre -**  27. În cazul necesității preluări bunurilor în vederea expertizării/prelevării mostrelor, acestea vor fi ridicate de la depozitarul responsabil printr-un act de scoatere temporară a bunului/lor din  rezervele de stat sau de mobilizare.  **Obiecții:**  Norma precitată stabilește că ridicarea bunului/lor din rezervele de stat sau de mobilizare se va dispune printr-un act de scotare temporară, în caz de necesititate de a le prelua pentru a le supune expertizei sau pentru prelevarea de mostre, fără însă a prevedea o normă de trimitere cu privire la forma și conținutul actului propus reglementării, fapt ce prezintă un risc de corupție. Or, din interpretarea coroborată a art.54 alin.(1) lit.a) din Legea nr.100/2017 cu privire la a actele normative rezultă că, un act normativ trebuie să corespundă principiilor stabilității şi predictibilității normelor juridice.  Lipsa prevederii a unui model concret de act de scoatere temporară a bunului/lor din rezervele de stat sau de mobilizare, cu stabilirea tuturor datelor și informațiilor relevante (volum, unitate, greutate, calitate, etc.) despre bunul/rile propuse a fi scoase din rezervele de stat sau de mobilizare, cât și a datelor despre subiecții incidenți raporturilor juridice respective riscă să instige persoanele responsabile de întocmirea actului respectiv la comiterea unor ilegalități în legătură cu bunurile date din rezervele de stat sau de mobilizare, or, acest act constituie o dovadă autentică a acțiunilor concertate în raport cu aceste bunuri.  Pericolul coruptibilității acestei omisiuni va genera incertitudini referitoare la mecanismele de realizare a procedurilor administrative ce ține de includerea informațiilor/datelor veridice și complete despre bunurile propuse a fi scoase din rezervele de stat sau de mobilizare, situaţie în care autorităţile responsabile de executarea proiectului se pot prevala de această deficienţă pentru a comite abuzuri.  **Recomandări:**  Completarea normei cu o normă de trimitere la modelul actului de scoatere temporară a bunului/lor din rezervele de stat sau de mobilizare și, respectiv, completarea proiectului cu o anexă în care să se prevadă modelul detaliat al actului respectiv.  **Anexa nr.2 pct.36 din proiectul de hotărâre -**  36. ARM va asigura stocarea și arhivarea deciziilor Comisiei mixte de conformitate, cu respectarea cadrului normativ privind secretul de stat.  **Obiecții:**  Norma propusă prezintă deficiențe de reglementare în partea ce ține de stabilirea în obligația Agenției  Rezerve Materiale de a asigura stocarea și arhivarea deciziilor Comisiei mixte de conformitate, fără însă a prevedea un termen rezonabil de păstrare a deciziilor respective, fapt ce prezintă un risc de corupție care poate să amenințe concludența și veridicitatea datelor incluse în respectivele decizii.  Lipsa prevederii unui termen de păstrare a deciziilor Comisiei mixte de conformitate riscă să dezvolte un cadru normativ prielnic apariției manifestărilor de corupție, prin care agenții publici responsabili de stocarea și arhivarea deciziilor Comisiei, din cauza carenței reglementării unui termen de păstrare, vor putea comite neglijență în serviciu prin distrugerea acestora deși acestea necesită a fi păstrate la ARM o anumită perioadă  de timp. Or, întru a nu admite factori ce determină apariția riscurilor de corupție și prejudicierea interesului public, se impune înlăturarea riscurilor de corupţie în procesul de elaborare a proiectelor de acte normative (art.26 din Legea integrității 82/2017). De altfel, în condițiile în care norma nu prevede un termen de păstrare a deciziilor Comisiei respective, va fi dificilă imputarea răspunderii persoanelor responsabile de stocarea și arhivarea acestora pentru distrugerea „devreme”/nimicirea timpurie sau păstrarea în condiții improprii a acestora, fiind dificilă astfel identificarea conținutului deciziei reale care s-a adoptat.  **Recomandări:**  Prevederea unui termen de păstrare a deciziilor Comisiei mixte de conformitate. | **Nu se acceptă.**  Proiectul de hotărâre a Guvernului și nota informative la acesta au fost publicate și consultate în perioada 14.06.2021 - 28.06.2021 atât pe pagina oficială a MAI, cât și pe portalul [www.particip.gov.md](http://www.particip.gov.md).  Anunţul privind iniţierea elaborării proiectului hotărârii Guvernului cu privire la trecerea la pierderi sau la deșeuri a bunurilor din rezervele de stat și de mobilizare a fost plasat pentru consultare publică în perioada 05.05.2021 - 15.05.2021. Astfel, în procesul de promovare a proiectului au fost respectate rigorile de asigurare a transparenței decizionale, iar părţile interesate nu au avut acces la proiectul în cauză, pentru a-şi exprima opiniile, comentariile şi recomandările asupra acestuia.  **Se acceptă.**  Regulamentul cu privire la activitatea Comisiei mixte de conformitate pentru trecerea la pierderi sau la deșeuri a bunurilor din rezervele de stat și de mobilizare (anexa nr. 2) a fost completat cu **pct. 37** care prevede că ,,*Pentru nerespectarea prevederilor prezentului Regulament și a Regulamentului privind modul de trecere la pierderi sau la deșeuri a bunurilor din rezervele de stat şi de mobilizare, persoanele responsabile poartă răspundere disciplinară, civilă, contravenţională sau penală, în cazul în care faptele săvârşite întrunesc elementele unei infracţiuni*”.  **Nu se acceptă.**  Reieșind din faptul că Centrul Național Anticorupție este un organ specializat în prevenirea şi combaterea corupţiei, a actelor conexe corupţiei şi a faptelor de comportament corupțional, considerăm oportun prezența reprezentatului fie ca membru în Comisia mixtă de conformitate, fie ca observator, pentru a preîntâmpina orice risc de corupție sau a faptelor de comportament corupțional. Astfel, propunerea de a include reprezentantul CAN ca observator vine din practică, instituția delegând deja reprezentant ca observator în Comisia mixtă privind eliberarea grâului alimentar din rezervele materiale de stat în vederea împrospătării și înlocuirii lui periodice, cu decalaj în timp și împrumut pe termen scurt, creată prin Ordinul Agenției Rezerve Materiale nr. 40 din 20 iulie 2020.  Totodată, conform art. 3 lit. i) al Legii nr. 1104/2002 cu privire la Centrul Național Anticorupție, Centrul îşi desfăşoară activitatea pe principiul colaborării *cu alte autorităţi publice*, cu organizaţii obşteşti şi cu cetăţeni, iar potrivit art. 4 alin. (1) lit. a) în atribuţiile Centrului intră *prevenirea*, depistarea, cercetarea şi *curmarea* contravenţiilor şi infracţiunilor de corupţie şi a celor conexe corupţiei, precum şi a faptelor de comportament corupţional.  Or, conform Raportului privind rezultatele evaluării integrității instituționale în cadrul Agenției Rezerve Materiale, expediat prin scrisoarea nr. 06/4-1726 din 23.03.2022, au fost identificați o serie de riscuri de corupție, cum ar fi: riscul fraudării eliberării bunurilor din rezervele de stat, riscul depășirii atribuțiilor de serviciu, riscul abuzului de serviciu, riscul neglijenței în serviciu, riscul falsului în acte publice,  Prin urmare, reieșind din obiectul de reglementarea a proiectului, prin care vor fi trecute la pierderi sau la deșeuri a bunurilor din rezervele de stat și de mobilizare (bunurile statului), există probabilitatea de materializare a tuturor riscurilor menționate, fapt care necesită o supraveghere din partea autorității responsabile în domeniul anticorupție.  Totodată, în Raportul menționat este prevăzut despre necesitate promovării și aprobării mecanismului de trecere la pierderi sau la deșeuri a bunurilor din rezervele de stat și de mobilizare, iar ca instituție specializată a statului, CNA ar putea să vină în ajutorul realizării acestui mecanism în cel mai legal, corect și eficient mod.  Astfel, în scopul excluderii riscurilor de corupţiei, a actelor conexe corupţiei şi a faptelor de comportament corupțional, considerăm oportun menținerea reprezentantului CNA în calitate de observator în cadrul Comisiei mixte de conformitate.  **Se acceptă.**  Din proiect au fost excluse subpct. 7) de la pct. 9 și subpct. 6) de la pct. 11.  **Se acceptă parțial.**  Pct. 27 a fost completat cu prevedere: ,,Modelul actului de scoatere definitivă/temporară se aprobă prin act administrativ al Agenției Rezerve Materiale.”  Considerăm oportun ca modelul actului de scoatere a bunului/bunurilor din rezervele de stat și de mobilizare pentru preluare probelor/mostrelor să fie aprobat prin act administrative al Agenției Rezerve Materiale, deoarece conform art. 5 din Legea nr. 104/2020 cu privire la rezervele de stat și de mobilizare, aceasta este autoritatea care administrează rezervele de stat și de mobilizare și este responsabilă de crearea, acumularea și păstrarea unor bunuri conforme, având obligația menținerii acestei calități, iar în scopul determinării indicilor calitativi are dreptul periodic de a prelua probe și mostre. Prin urmare, Agenția deja preia probe și mostre nefiind aprobat un act model în acest sens, iar în baza Hotărârii de Guvern respective, se va aproba actul dat pentru toate tipurile de scoatere a bunului/bunurilor din rezervele de stat și de mobilizare pentru preluarea probelor/mostrelor.  Totodată, în cazul în care în procesul implementării proiectului actului normativ se vor identifica necesitatea modificării actului de scoatere definitivă/temporară a bunului/bunurilor (reieșind din apariția unor bunuri noi, care presupune alte cerințe), este mai ușor de modificat actul administrativ decât Hotărârea de Guvern.  **Se acceptă.**  Pct. 36 a fost completat cu prevederea care stabilește termenul de păstrare a deciziilor Comisiei mixt de conformitate: ,,*Termenul de păstrare a deciziilor Comisiei mixte de conformitate este de 10 ani, iar pentru deciziile care au parafă de secretizare, corespunzător termenului de secretizare a informațiilor în funcție de gradul de secretizare, în conformitate cu prevederile Legii nr. 245/2008 cu privire la secretul de stat*”. |

**Secretar general al ministerului Serghei DIACONU**